Document ID: 32006R0683

32006R0683
L 120/1
SLUŽBENI LIST EUROPSKE UNIJE
UREDBA VIJEĆA (EZ) br. 683/2006
od 27. veljače 2006.
o primjeni Sporazuma u obliku razmjene pisama između Europske zajednice i Kraljevine Tajlanda u skladu s člankom XXIV. stavkom 6. i člankom XXVIII. Općeg sporazuma o carinama i trgovini (GATT) 1994. u vezi s izmjenom koncesija iz popisa Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike u okviru njihovog pristupanja Europskoj uniji te o izmjeni Priloga I. Uredbi (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 133.,
uzimajući u obzir prijedlog Komisije,
budući da:
(1)
Uredbom Vijeća (EEZ) br. 2658/87 (1) uvedena je nomenklaturu robe, dalje u tekstu „kombinirana nomenklatura” i utvrđene su konvencionalne carinske stope za Zajedničku carinsku tarifu.
(2)
Odlukom 2006/324/EZ od 27. veljače 2006. o sklapanju Sporazuma u obliku razmjene pisama između Europske zajednice i Kraljevine Tajlanda u skladu s člankom XXIV. stavkom 6. i člankom XXVIII. Općeg sporazuma o carinama i trgovini (GATT) 1994. u vezi s izmjenom koncesija iz popisa Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike u okviru njihovog procesa pristupanja Europskoj uniji (2), Vijeće je u ime Zajednice odobrilo navedeni Sporazum s ciljem dovršavanja pregovora koji su otvoreni u skladu s člankom XXIV. stavkom 6. GATT-a 1994.
(3)
Uredbu (EEZ) br. 2658/87 stoga treba na odgovarajući način izmijeniti,
DONIJELO JE OVU UREDBU:
Članak 1.
U Uredbi (EEZ) br. 2658/87 u Prilogu I. dijelu trećem, odjeljku III. Prilog 7. pod naslovom „Carinske kvote WTO-a koje trebaju otvoriti nadležna tijela Zajednice” mijenja se kako slijedi:
1.
Oznake KN 1006 10, 1006 20, 1006 40, 1604 20 50 i 1604 20 70 određeni u točki (a) Priloga ovoj Uredbi unose se u navedeni Prilog 7.;
2.
Oznaka KN 1006 30 nadopunjuje se količinama određenima u točki (b) Priloga ovoj Uredbi.
Članak 2.
Ova Uredba stupa na snagu četiri tjedna od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 27. veljače 2006.

Labels: 17
3
6
18
15